Открытый урок по чеченскому языку в 7 классе на тему: «Х1уттургаш»

**Кхиоран**: Йозанехь а, барта къамелехь а хуттургех нийса пайдаэца хаар.

* **Кхетош - кхиоран**: Ненан матте болу безам совбаккхар.

**Урокан г1ирс**: доска, компьютер, презентаци, карточкаш.

**Урок д1аяхьар.**

**I.Орг.момент.**

**II.Маьлха- Аьзнин кехат.**

1.« Хьоме дешархой! Маршаллица яздо ас шуьга даггара кехат! Шун долчу ян лууш йолу дукха хан яра со, амма яр ца нислуш хьеелла . Делахь а дешаран новкъахь шу доггах къахьоьгуш , ненан мотт аша ц1енчу безамца 1амош хиларх тешна ду сан, шуьга болчу безамах а, лерамах а дуьзна долу дог. Ткъа цкъачунна хьалхе дуьйна вай дузуш долчу «Хазна» ц1е йолчу т1орказ чу кхин а ненан меттан жовх1арш дохкуьйта аса. Дика дешалаш, дений-нанний муьт1ахь хилалаш, сан кегий доттаг1ий!»

**2.Дешнаш т1ехь болх. (Дешнаш т1ехь болх бар д1ахьо экран т1ехь цкъа хьалха суьрташ а гойтуш).**

1апказ - океан к1удал – кувшин

Цу дешнашца барта предложенеш ялайо.

**III.1амийнарг карладаккхар.**

**1.Фронтальни хаттарш.**

1.Стенах олу хуттург?

2.Муьлха синтаксически г1уллакх кхочушдо хуттурго?

3.Хуттургийн муьлха тайпанаш девза шуна?

4.Шайн синтаксически маь1не хьаьжжина муьлха тайпана хуьлу хуттургаш?

5.Карарчу хуттургийн масса тайпа ду? Даладе масалш.

6.Цхьаьнакхетаран хуттургийн маса тайпа ду? Даладе масалш.

7.Муха язйо хуттургаш кхечу дешнашца?

**2.Тесташ .(дешархоша болх бечу юкъана г1ийла мукъам бу хезаш).**

**1.Амма, ткъа бохучу хуттургийн тайпа ду:**

а) къаторан

б) дозоран

в) дуьхьаларан

**2.Бакъонца цадог1ург д1адаккха.**

Хуттургаш хуьлу:

а) меттиган

б) карара

в) цхьаьнакхетаран

**3.Г1уллакхийн къамелан дакъош ду:**

а) ц1ердош, ц1ерметдош, куцдош.

б) хандош, терахьдош,билгалдош.

в) дешт1аьхье, хуттург.

**4.Г1алат караде:**

а) Хьоьга дукха дийцира, амма хьо шек ца велира.

б) Арахь шийла ю амма хьоькхуш мох бац.

в)Набарна йийшина 1аьхкина хилла ораматаш а, дерзина дитташ а самадохуш т1ееара хаза б1аьсте.

 **5.Х1орш цхьанакхетаран тайпанан хуттургаш ю :**

а) амма, ткъа, я;

б) х1унда аьлча, санна, аьлла;

в) бакъ ду , дийцина;

**6.Карарчу хуттургийн тайпанаш ду:**

а) бахьанин, бехкаман, дустаран, кхеторан ;

б ) лааран, т1едожоран, гайтаран;

в) меттиган, хенан, сацаран ;

**7.Хуттургаш предложенехь кхечу дешнашца:**

а) цхьаьна язйо;

б) къаьстина язйо;

в) тире йилларца язйо;

Дешархошо болх бечу хенахь г1ийла хезаш нохчийн халкъан иллин мукъам.

Хаарш лакхара долчу дешархочо жимма чолхечу тесташца болх бо компьютер т1ехь.

Цуьнан белхан жам1 компьютеро до.

**IV.Д1аеша текст. Д1аязъе оьрсийн маттера дешнаш нохчийн матте гочдеш.Хуттургаш а, церан тайпанаш а билгалдаха.**

Уггар деза подарок Дала адамашна делла долу – это жизнь ду, ткъа цу дахарца вместе Цо делла нам природу, религию, культуру, къинхьегаман корматалла. Ткъа оцу шадолчуьнца цхьаьна массо а народу шен-шен язык белла Дала.Одинаковый дег1ан меженаш йолчу адамашна тайп-тайпана звуки долу языки делла Сийлахьчо.

Ненан мотт!Мел много красивый дешнаш аьлла хьох лаьцна!Дикка ойлане а ваьлла, они д1адешча, понимаешь цхьана х1уманах: ма боккха сила бу-кх хьоьца ненан мотт!

 Дешархошка шайга таллам бойту, экран т1ехь нийсаниг схьа а гойтуш.

1.Стенах лаьцна дуьйцу текстехь?

2.Муха кхоьллина Дала массо а адам?

3.Цхьатерра меженаш йолуш ша коьллинчу массо а халкъана башхаллаш йолуш х1ун елла Сийлахьчо?

4.Вайна х1ун мотт белла Дала?

5.Х1унда аьлла цуьнах ненан мотт?

**V.Ц1ера болх таллар.**

Ц1ахь ненан маттах байташ еша а ешна,цу юккъара хуттургаш шайца йолу б1ог1малгаш тетрадаш т1е д1а а язйина,хуттургийн тайпанаш билгалдаха дезаш дара.

Ненан мотт язло сан ц1ийца,

Ненан мотт бека сан сица.

Сан бакъо ю иза бийца ,

Амма яц бакъо и хийца.

/Кусумов с./

Диканехь я вонехь

Дош ала дезча,

К1орггера ян воьлча

Хиллачийн чот ,

Эхь, иман я доьналла эшча,

Хьекъал лург хиллера

Сан ненан мотт.

 /Ш.Рашидов «Ненан мотт»/.

Сан ч1ог1а дог лозу

Хьо ца хууш волчух,

Амма эхь ца хетта

1амо ца г1ертачух.

Суна сайн ца хетта

Ненан мотт бицбинарг.

Б1аьрга ванн ца веза

Кхечух и хийцинарг.

 /Саидов Б. «Ненан мотт»/.

**VI.1амийнарг т1еч1аг1дар.**

**1.Хьехархочо предложении д1айоьшу.Дешархоша карточкаш т1ехь цу предложенера хуттургийн тайпанаш билгалдоху.**

А- цхьанакхетаран хуттургаш,

 Б- карара хуттургаш.

1.Хьийза а хьийзаш, хелха а дуьйлуш оьгу лайн чимаш.

2.Дуккха а заза даьккхинехь а, бакъду, стоьмаш к1езга бара кхушара.

3.Б1аьстенан баца юкъахь лепара ц1ен а, к1айн а, можа а зезагаш.

4.Мохо, и бун кху йист йоцчу арахула д1асахьур ю аьлла, хоьтуьйтура.

5.Инзаре хаза ду кхузахь!

6.И оьзда йо1 ялоза 1ийр ма вац ша аьлла , ч1аг1о йинера к1анта.

7.Х1окху беттан денош йочана йоцуш хир ду бохуш, хезнера суна.

8.Г1а долчу дитташа а, коьллаша а, баганан дечигаша а охьадожийна г1аш.

9.Дийначу 1аламехь дерриге а кийча ду 1а т1еэца.

10.Мархашлахь лечкъа дашо малх санна, кирхьан к1ел лечкъара нускал.

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| № | 1 | 2 | 3 | 4 | 5 | 6 | 7 | 8 | 9 | 10 |
| **А** |  |  |  |  |  |  |  |  |  |  |
| Б |  |  |  |  |  |  |  |  |  |  |

Хьехархочо нийсаниг гойту экран т1ехь, дешархоша шаьш толлу шайн болх.

**2.Проектарца суьрташ гойту. Оцу суьрташ т1ехь гуш долчух лаьцна дешархоша предложенеш х1иттайо, шайна чохь хуттургаш а йолуш.**

**VII.Жам1.**

1. Мотт, хуттург, дахар дешнашна синквейн язйо.

Масала:

 Хуттург Мотт

 Цхьалхе, чолхе ц1ена,хаза

Хутту, кхетаво, 1амаво Буьйцу,1амабо,1алашбо

Г1уллакхан къамелан дакъа.

 Адамийн уьйран г1ирс.

Уьйр Хазна.

 **Дахар**

 **Ирсе, хаза**

 **Лардо, хаздо, деза**

**Дала адамашна делла совг1ат.**

 **Кхоллам.**

**2.Ц1ахь бан болх:**

 «Ненан мотт» жима сочинени язъе, сочинехь хуттургаш хилийта хьовса.

**3.Оценкаш.( Дешархоша шаьш хадабо мах)**